સ્કૂલ પત્યા પછી કોલેજ માં તો ગુજરાતી લખવાની ટેવ જ જાણે છૂટી ગઈ.તો પણ મેં કોઈ રફ નોટ માં કઈક નઈ ને કઈક લખવાનું ચાલુ રાખ્યું.એ પછી મને ગુગલ ની એક સારી એવી એપ્લીકેશન મળી જેમાં ગુજરાતી લખવાનું ખરેખર બહુ જ સરળ હતું.google transliteration ના લીધે ફરીથી ગુજરાતી માં ઓછો થઇ ગયેલો રસ જાગી નીકળ્યો . ઓરકુટ માં મેં અપલોડ કરેલા કેટલાક ફોટોસ જોઇને મારા પપ્પા ના એક કઝીન ભાઈ શ્રીભુપેન્દ્રસિંહ રાઓલે એક કવિતા લખી. અને બસ, ત્યારથી મને પણ કવિતાઓ અને લેખો લખવાનું ભૂત ચડ્યું. એ સિવાય શ્રી અમિતાભ બચ્ચન અને હરભજનસિંહ જેવા કેટલાક સેલીબ્રીટીઝ ના બ્લોગ પણ મને inspire કરતા રહ્યા. ૧૮/૨/૨૦૧૦ ના રોજે મેં મારો બ્લોગ લખવાની શરૂઆત કરી….૧-૨ વર્ષ થયા અને wordpress માં લખવાની સલાહ શ્રી ભુપેન્દ્રસિંહ રાઓલે મને આપી.